stanford-oval/wikipedia huggingface dataset:
Koukonen

| Koukonen |
| --- | --- |
Valtiot:  Suomi
Maakunnat:  Keski-Suomi
Kunnat:  Hankasalmi
Koordinaatit:  62°21′41″N, 26°45′23″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Kuuhankaveden valuma-alue (14.37)
Laskuoja:  oja Vanajaan 
Järvinumero:  14.376.1.004
Mittaustietoja
Pinnankorkeus:  122,2 m  
Pituus:  530 m  
Leveys:  270 m  
Rantaviiva:  1,429 km  
Pinta-ala:  8,389 ha  
Saaria:  ei saaria 
 fiKoukonen 
Koukonen  on Keski-Suomessa Hankasalmella Kivisenkylän lähellä sijaitseva järvi.
Maantietoa

Järven pinta-ala on 8,4 hehtaaria, se on 550 metriä pitkä ja 250 metriä leveä. Järvellä ei ole kartan mukaan saaria.  Sen rantaviivan pituus on 1,4 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Leppäveden–Kynsiveden alueen (14.3) Kuuhankaveden valuma-alueella (14.37), jonka Vanajajärven valuma-alueeseen (14.376) se kuuluu. Järven vedenpinnan korkeus on 122,2 metriä mpy.
Kobe Bryant

| Kobe Bryant |
| --- | --- |

Henkilötiedot
Koko nimi:  Kobe Bean Bryant
Syntynyt: 23. elokuuta 1978 Philadelphia, Pennsylvania
Kuollut: 26. tammikuuta 2020 (41 vuotta) Calabasas, Kalifornia
Kansalaisuus:   yhdysvaltalainen
Koripalloilija
Lempinimi:  ”Black Mamba”, ”Vino”
Pituus:  198 cm
Paino:  93 kg
NBA-varaus:  13. varaus 1996 (Charlotte Hornets)
Pelaajaura
Seurajoukkueet
1996–2016:  Los Angeles Lakers (NBA)
Maajoukkueet
2006–2012:   Yhdysvallat
Aiheesta muualla
kobebryant.com
FIBA
| Mitalit | Mitalit | Mitalit |  |
| --- | --- | --- | --- |
|  Bryant pelaamassa Kiinaa vastaan Pekingin kesäolympialaisissa 2008.  |  Bryant pelaamassa Kiinaa vastaan Pekingin kesäolympialaisissa 2008.  |  Bryant pelaamassa Kiinaa vastaan Pekingin kesäolympialaisissa 2008.  |  |
Maa:   Yhdysvallat
Miesten koripallo
|  Olympialaiset  |  Olympialaiset  |  Olympialaiset  |  |
|  Kultaa | Peking 2008 |  |  |
|  Kultaa | Lontoo 2012 |  |  |
| Amerikan-mestaruuskilpailut  | Amerikan-mestaruuskilpailut  | Amerikan-mestaruuskilpailut  |  |
|  Kultaa | Las Vegas 2007 |  |  |
Kobe Bean Bryant (23. elokuuta 1978 Philadelphia, Pennsylvania – 26. tammikuuta 2020 Calabasas, Kalifornia) oli yhdysvaltalainen koripalloilija. Historian parhaimpiin koripalloilijoihin lukeutuva Bryant oli pelipaikaltaan heittävä takamies. Hän edusti koko ammattilaisuransa, vuosien 1996–2016 ajan, NBA-seura Los Angeles Lakersia ja toimi myös joukkueen kapteenina.
Bryant pelasi aluksi numerolla 8, mutta kesällä 2006 hän vaihtoi numeroon 24, joka oli hänen ensimmäinen pelinumeronsa lukiossa. Hänen isänsä Joe "Jelly Bean" Bryant pelasi myös aikanaan NBA:ssa Philadelphia 76ersissa. Bryant vietti lapsuudestaan kahdeksan vuotta Italiassa ja puhui sujuvaa italiaa. Bryant ilmoitti marraskuussa 2015 lopettavansa uransa kauden jälkeen. Tammikuussa 2016 hän kielsi myös tavoittelevansa paikkaa Yhdysvaltain joukkueessa saman vuoden Rion kesäolympialaisiin. Viimeisessä ottelussaan Bryant heitti 60 pistettä.
Bryant kuoli helikopterionnettomuudessa Yhdysvaltain Calabasasissa tammikuussa 2020.
Bryant on ensimmäinen ja toistaiseksi ainoa henkilö, joka on voittanut sekä kultamitalin olympialaisissa että Oscar-palkinnon.
Nuoruus ja ura ennen NBA:ta

Kobe Bryant syntyi Philadelphiassa, Pennsylvaniassa. Etunimensä hän sai japanilaisen pihviravintolan mukaan. Koben isä Joe Bryant oli koripalloilija, joka pelasi NBA-liigassa. Hän siirtyi vuonna 1984 pelaamaan Italiaan, missä myös Kobe varttui kahden isosiskonsa kanssa. Kobe pelasi Italiassa sekä koripalloa että jalkapalloa. Hän oppi myös puhumaan sujuvasti italiaa ja espanjaa.
Bryantit palasivat Yhdysvaltoihin vuonna 1991. Kobe pelasi koripalloa Lower Merion High Schoolissa, missä hän voitti neljästi osavaltion mestaruuden. Hän oli siellä aivan omaa luokkaansa noin 30 pisteen ja 12 levypallon keskiarvolla.
Bryant varattiin NBA:han vuoden 1996 varaustailaisuudessa, jossa Charlotte Hornets otti hänet numerolla 13. Hornets kuitenkin kauppasi Bryantin lähes saman tien Los Angeles Lakersiin vaihdossa Vlade Divaciin. Bryant päätti jatkaa uraansa NBA:ssa ja jätti koulun kesken hyvistä arvosanoistaan huolimatta. Hänestä tuli yksi 41:stä NBA:han suoraan lukiosta nousseista pelaajista.
Ammattilaisura

Bryant aloitti ammattilaisuransa Lakersissa kaudella 1996–1997. Hän oli kauden avausottelussa 18 vuoden ja 72 päivän ikäisenä siihenastisen NBA-historian nuorin pelaaja. Bryant nousi nopeasti Lakersin avainpelaajien joukkoon, ja hänet valittiin jo kaudella 1997–1998 NBA:n tähdistöotteluun. Hän oli historian nuorin pelaaja tähdistöottelussa.
Lakersista tuli mestarijoukkue Phil Jacksonin valmennuksessa. Joukkue voitti kolme NBA-mestaruutta 2000–2002. Vuonna 2000 he voittivat Indiana Pacersin, vuonna 2001 Philadelphia 76ersin ja vuonna 2002 New Jersey Netsin. Bryant muodosti joukkueen tukirangan yhdessä Shaquille O’Nealin kanssa, vaikka heidän henkilökohtainen suhteensa oli vaikea. Bryant äänestettiin vuosina 2002–2004 NBA:n ykköstähdistökentälliseen.
O’Neal jätti vuonna 2004 Lakersin, joka ei sen jälkeen enää muutamaan vuoteen pärjännyt. Bryant sen sijaan loisti henkilökohtaisella tasolla. Tammikuussa 2006 hän teki Toronto Raptorsia vastaan 81 pistettä, NBA-historian toiseksi suurimman pistemäärän. Hän voitti koko liigan pistetilaston sekä kaudella 2005–2006 että kaudella 2006–2007. Bryant valittiin sarjan arvokkaimmaksi pelaajaksi kaudella 2007–2008, jolloin Lakers ylsi jälleen finaaleihin. Ne se hävisi kuitenkin Boston Celticsille.
Lakers ja Bryant palasivat mestareiksi kausilla 2008–2009 ja 2009–2010. Vuoden 2009 finaaleissa Lakers voitti Orlando Magicin viidessä ottelussa ja vuonna 2010 he saivat kostonsa Celticsiä vastaan Lakersin onnistuttua päihittämään heidät täydessä seitsemän ottelun sarjassa. Bryant valittiin finaalien arvokkaimmaksi pelaajaksi sekä keväällä 2009 että 2010. Vuoden 2009 loppuottelusarjassa Bryant teki 32,4 pistettä ottelua kohden. Seuraavien kahden kauden aikana Lakers ylsi divisioonamestariksi mutta putosi molemmilla kerroilla toisella pudotuspelikierroksella.
Lakers hankki kaudeksi 2012–2013 riveihinsä tähtipelaajat Steve Nashin ja Dwight Howardin, ja joukkuetta pidettiin kauden alla yhtenä suurimmista mestaruussuosikeista. Kausi oli joukkueelle kuitenkin pettymys. Lakers pääsi täpärästi pudotuspeleihin, missä se hävisi heti ensimmäisellä kierroksella. Bryantin kausi päättyi huhtikuussa 2013 revenneeseen akillesjänteeseen. Hän palasi seuraavalla kaudella joulukuussa 2013, mutta hän ehti pelata vain kuusi peliä, kunnes polvivamma pakotti hänet sivuun jälleen loppukaudeksi.
Bryantin kausi 2014–2015 päättyi tammikuussa 2015 revenneeseen kiertäjäkalvosimeen. Hän oli joulukuussa 2014 noussut NBA:n kautta aikojen pistetilaston kolmanneksi ohi Michael Jordanin. Bryant palasi jälleen kaudeksi 2015–2016, joka ei kuitenkaan sujunut kovinkaan hyvin. Hän teki 17,6 pistettä ottelua kohden ja hänen heittoprosenttinsa 35,8 oli hänen uransa heikoin. Bryant ilmoitti jo marraskuussa 2015, että kausi jäisi hänen viimeisekseen. Uransa viimeisessä ottelussa 13. huhtikuuta 2016 Bryant yllätti vielä kaikki tekemällä 60 pistettä kuudennen kerran urallaan.
Ennätykset ja saavutukset > Merkittävimpiä virstanpylväitä NBA:ssa

Nuorimpana pelaajana NBA-ottelun aloituskokoonpanossa (18 vuotta, 158 päivää), 28. tammikuuta 1997, Los Angeles Lakers.
Nuorimpana pelaajana NBA:n historiassa saavuttanut 30 000 pistettä.
Nuorimpana pelaajana NBA:n tähdistöottelun aloituskokoonpanossa (19 vuotta, 175 päivää) 8. helmikuuta 1998.
Ennätykset ja saavutukset > Ennätykset (ottelukohtaiset)

Kobe Bryant on sivunnut kuutta NBA:n ennätystä:
50 pistettä tai enemmän per ottelu neljässä peräkkäisessä ottelussa. Ennätys syntyi alkuvuonna 2007. Tämän ennätyksen hän jakaa Wilt Chamberlainin kanssa.
Eniten kolmen pisteen heittoja yhdessä ottelussa: 12. Ennätys syntyi 7. tammikuuta 2003 Seattle SuperSonicsia vastaan. Tämän ennätyksen hän jakaa Donyell Marshallin sekä Stephen Curryn kanssa.
Eniten peräkkäisiä kolmen pisteen heittoja yhdessä ottelussa: 9. Ennätys syntyi 7. tammikuuta 2003 Seattle SuperSonicsia vastaan. Tämän ennätyksen hän jakaa Latrell Sprewellin ja Ben Gordonin kanssa.
Eniten kolmen pisteen heittoja yhdellä puoliajalla: 8. Ennätys syntyi 28. maaliskuuta 2003 Washington Wizardsia vastaan. Tämän ennätyksen hän jakaa viiden pelaajan kanssa.
Eniten onnistuneita vapaaheittoja yhdellä neljänneksellä: 14. Ennätys syntyi 20. joulukuuta 2005 Dallas Mavericksia vastaan. Tämän ennätyksen hän jakaa viiden pelaajan kanssa.
Eniten vapaaheittoyrityksiä yhdellä neljänneksellä: 16. Ennätys syntyi 20. joulukuuta 2005 Dallas Mavericksia vastaan. Tämän ennätyksen hän jakaa kuuden pelaajan kanssa.
Vanhin pelaaja joka on yltänyt 50 ja 60 pisteen suoritukseen yhdessä ottelussa (ikä 37 v). Ennätys syntyi 13. huhtikuuta Bryantin NBA-uran viimeisessä ottelussa, kun hän teki 60 pistettä Utah Jazzia vastaan.
Hän on lisäksi toisena yhden ottelun piste-ennätystilastossa 81 pisteellä, mikä syntyi 22. tammikuuta 2006 Toronto Raptorsia vastaan.
Ennätykset ja saavutukset > Muut saavutukset

Bryant valittiin NBA:n tähdistöotteluun 18 kertaa, alkaen vuodesta 1998, jolloin hän oli vasta 19-vuotias. Hänet valittiin myös vuoden 2003 miesurheilijaksi. Bryant voitti vuonna 1997 donkkauskisan, ja hänet valittiin runkosarjan arvokkaimmaksi pelaajaksi kaudella kaudella 2007–2008. Finaalien arvokkaimmaksi hänet valittiin vuosina 2009 ja 2010. Lopettaessaan hän oli sekä runkosarjan että pudotuspelien kautta aikojen pistetilastoissa kolmantena.
Bryant voitti olympiakultaa Pekingissä 2008 ja Lontoossa 2012. Hän oli lupautunut osallistumaan myös vuoden 2006 MM-kilpailuihin mutta joutui jättämään ne väliin polvileikkauksen takia.
Elokuva- ja kirjajulkaisut

Bryant ilmoitti lopettamisestansa marraskuussa 2015 The Players’ Tribune -verkkojulkaisussa runolla ”Dear Basketball”. Runossaan Bryant muistelee sitä, miten hän rakastui koripalloon jo lapsena. Bryantin aloitteesta runosta tehtiin samanniminen lyhytelokuva. Hän otti yhteyttä animaattori Glen Keaneen, jonka ohjaamana lyhytelokuva valmistui vuonna 2017. Bryant lukee itse elokuvassa runonsa, ja elokuvan luonnosmaisissa piirroskuvissa on Bryant lapsena ja aikuisena pelaajana. Elokuvan musiikin sävelsi John Williams. Bryant ja Keane saivat vuonna 2018 elokuvasta parhaan lyhytanimaation Oscar-palkinnon.
Bryantin ensimmäinen kirja oli vuonna 2018 julkaistu muistelmateos The Mamba Mentality: How I Play, joka oli parhaimmillaan USA Todayn myyntilistoilla kahdeksantena. Yhteistyössä kirjailija Wesley Kingin kanssa Bryant suunnitteli nuortenkirjasarjaa ”The Wizenard”. Ensimmäinen osa Training Camp ilmestyi maaliskuussa 2019.
Raiskaussyyte

Bryantin uraa varjosti oikeudenkäynti, jossa häntä syytettiin 19-vuotiaan naisen raiskaamisesta. Bryant myönsi käsittelyn aikana tehneensä kesäkuussa 2003 aviorikoksen, mutta hän kielsi tehneensä mitään laitonta. Tapaus ei päätynyt lopulta oikeuteen asti, sillä syyskuussa 2004 kantaja ilmoitti, ettei tulisi todistamaan oikeuden edessä. Nainen oli nostanut erillisen siviilikanteen, joka sovittiin marraskuussa 2005. Sopimuksen ykstyiskohdat eivät tulleet julkisuuteen.
Yksityiselämä > Perhesuhteet

Koben isä oli entinen NBA-koripalloilija Joe "Jelly Bean" Bryant ja äiti on nimeltään Pam. Hänellä oli myös kaksi isosiskoa, Sharia ja Shaya. Bryant sai etunimensä Kobe eräästä pihvilajikkeesta, jonka hänen vanhempansa näkivät ravintolan ruokalistassa. Kobella oli vaimo Vanessa, ja heillä on neljä tytärtä: Natalia Diamante (s. 2003), Gianna Maria-Onore (2006–2020), Bianka Bella (s. 2016) ja Capri Kobe (s. 2019).
Yksityiselämä > Kuolema

Bryant kuoli helikopterionnettomuudessa varhain sunnuntaiaamuna 26. tammikuuta 2020 Kaliforniassa Calabasasissa. Kukaan helikopterin kyydissä olleista yhdeksästä henkilöstä ei selviytynyt. Turmassa kuolleiden joukossa oli myös Bryantin 13-vuotias tytär Gianna. Lentäjän ja lennonjohdon keskustelussa lentäjä sanoi yrittävänsä nousta sakeasta sumusta. Keskustelu päättyi siihen.
Muuta

Perheen asuessa Italiassa Bryant harrasti koripallon lisäksi aktiivisesti jalkapalloa ja haaveili ammattilaisurasta AC Milanin riveissä.
Bryant ja huippumalli Tyra Banks lauloivat vuonna 2000 dueton Be a Star elokuvaa Life-Size varten.
Bryant pelasi koko uransa Lakersissa. Ensimmäiset kymmenen vuotta numerolla 8 ja jälkimmäiset 10 vuotta numerolla 24. Syyskuussa 2017 Lakers ilmoitti jäädyttävänsä molemmat numerot.
Kuhankoski

Kuhankoski on kylä Laukaan kunnassa, noin kolmen kilometrin päässä kunnan keskustasta. Kylällä toimii Kyläseura Kuhaset ry.
Kuvassa vasemmalla voimalaitosrakennus, etualalla risselihuone, tukkirännin luukku jonka vieressä on nykyään kalaportaat, pieni valssipato, patotorni ja iso valssipato.
Kuhankoskella sijaitsee vesivoimala. Voimalaitoksen vieressä on pieni entinen asuntoalue voimalaitoksen työntekijöitä varten: kolme paritaloa, jotka ovat valmistuneet 1920.
Muuta

Neste Rally Finlandin Laukaan erikoiskoe ajettiin osittain Kuhankosken sorateillä Kuhanniemen ja Vuonteen välillä. Myös Peurunkarallin osakilpailuja on kulkenut Kuhankosken kautta.
Aiheesta muualla

Kyläseura Kuhaset
Kuhmolainen

| Kuhmolainen |
| --- | --- |
Lehtityyppi:  sanomalehti
Kustantaja:  Hilla Group Oyj
Levikki:  4 557 (LT 2018)
Perustettu:  1959
Päätoimittaja:  Mari Heikura
Sitoutuneisuus:  sitoutumaton
Kotikunta:  Kuhmo
Kotimaa:   Suomi
Sivukoko:  tabloidi
Ilmestymistiheys:  2-päiväinen
Aiheesta muualla
Kuhmolainen.fi
Kuhmolainen on vuonna 1959 perustettu Kuhmossa kahdesti viikossa (tiistaisin ja perjantaisin) ilmestyvä sitoutumaton paikallislehti. Kuhmolainen ilmestyy painetun lehden ohella digilehtenä, joka sisältää videoita ja lisäkuvia. Näiden lisäksi Kuhmolainen julkaisee säännöllisesti verkkolehteä.
Kannanotoissaan lehti pyrkii ajamaan paikkakunnan yleistä etua sekä Kainuussa että valtakunnallisesti. Samalla se myös arvioi kriittisesti paikallisten hallintoelinten päätöksentekoa.
Lehden päätoimittaja on Mari Heikura. Vuonna 2018 lehden levikki oli 4 557. Kuhmolaisella on yli 16 000 lukijaa.
Aiheesta muualla

Lehden kotisivut
Kumba

| Kumba |
| --- | --- |
 Kumba
 Koordinaatit: 4°38′N, 9°27′E 
Valtio:  Kamerun
Alue:  Sud-Ouest
Departementti:  Meme
Väkiluku (2001):  125 600
Infobox OKVirheellinen NIMI-arvo: 
Kumba on kaupunki Kamerunin lounaisprovinssissa.  Vuonna 2001 siellä oli noin 125 600 asukasta.
Kumballa on hyvät liikenneyhteydet rauta- ja maantietä pitkin. Se on kauppapaikka, jossa myydään ja jalostetaan lähiseudun maataloustuotteita: palmuöljyä, kumia, teetä, banaaneita ja kaakaota. Kaakao on merkittävin vientituote.[lähde? ]
Kaupunki on perustettu 1857 Kamerunvuoren rinteille lähelle paikkaa, jossa Limbejoki laskee Ambasinlahteen. Siitä on kehittynyt ranta- ja luontolomakohde. Alueella on paljon vesiputouksia sekä kraatterijärvi Barombi Mbo.
Kristinusko Sveitsissä

Tämä artikkeli kertoo kristinuskosta Sveitsissä. Sveitsin merkittävimpiä kirkkokuntia ovat roomalaiskatolinen kirkko, johon kuuluu 34,4 prosenttia väestöstä sekä prostestantit, johon kuuluu 22,5 prosenttia väestöstä. Muihin kristillisiin kirkkoihin kuuluu 5,7 prosenttia väestöstä.
Tunnustuskunnat

Sveitsin kristityt jakautuvat tasaiset katolisen kirkon sekä kantonien reformoituja kirkkoja yhdistävän protestanttisen liiton kesken. Sveitsissä toimii myös metodistiseurakuntia. Maahanmuuton kautta Sveitsiin on syntynyt ortodoksisia seurakuntia, jotka kuuluvat mm. Serbian ortodoksiseen kirkkoon ja ekumeeniseen patriarkaattiin. Sveitsissä on myös useita vilkkaita helluntailaisia ja evankelisia kirkkoja.
Historia

1500-luvun allkupuolella suuri osa Sveitsistä omaksui huomattavien eurooppalaisten valtioiden tavoin protestanttisen uskontunnustuksen, opin ja kirkon organisaation. Valdolaiset pakenivat Italiasta lähelle Sveitsiä Piemonten metsiin ja liittyivät nopeasti protestantteihin. Vuosina 1530–1540 Guillaume Farel vei sveitsiläisen reformaation valdolaisten keskuuteen ja reformoitujen kirjoitukset elvyttivät heidän uskoaan. Jean Calvin lähetti Genevestä yli sata pappia Ranskaan.
Kryofori

Piirros kryoforista Wollastonin artikkelissa (1813).
Kryofori (m.kreik. κρύος, kryos, ’pakkanen’ + φέρειν, ferein, ’synnyttää’) on William Hyde Wollastonin suunnittelema koje, jossa vesi saadaan oman haihtumisensa avulla jäätymään. Siinä on kaksi onttoa lasipalloa, jotka laajahko, käyrä putki yhdistää toisiinsa. Toinen pallo on puoleksi täytetty vedellä, ja laitteesta on ilma tarkkaan tyhjennetty. Kun toinen pallo lasketaan jäähdytysseokseen, sen sisältämä vesihöyry tiivistyy vedeksi. Toisesta pallosta haihtuu uutta höyryä entisen sijaan. Haihtuminen sitoo lämpöä niin paljon ja niin nopeasti, että vesi kryoforissa jäätyy.
Aiheesta muualla

Kuvia tai muita tiedostoja aiheesta Kryofori Wikimedia Commonsissa
Krynica Morska

| Krynica Morska |
| --- | --- |

 vaakuna
 Krynica Morskan sijainti Nowy Dwórin piirikunnassa
 Krynica Morska
 Koordinaatit: 54°22′N, 19°26′E 
Valtio:  Puola
Voivodikunta:  Pommeri
Piirikunta:  Nowy Dwór
 – Pormestari:  Krzysztof Swat
Pinta-ala:  
 – Kokonaispinta-ala:  118 km²
Väkiluku (2019):  1 286
 
 Verkkosivut 
Infobox OKVirheellinen NIMI-arvo: 
Krynica Morska on kaupunki ja oma kuntansa (puol. gmina miejska) Nowy Dwórin piirikunnassa Puolassa. Sen väkiluku oli vuoden 2019 lopussa 1 286. Vuonna 2015 kaupunki oli 1 323 asukkaallaan Puolan vähäväkisin kunta.
Krynica Morskan alueen läpi kulkee voivodikunnan tie 501. Se rajoittuu Fromborkin, Sztutowon ja Tolkmickon kuntiin sekä Itämereen. Kaupungin pinta-alasta noin yksi prosentti on maatalouskäytössä ja noin 16 prosenttia metsää.
Kaupungin väestöpyramidi 2014.
Vuoden 2019 lopussa 51,2 prosenttia Krynica Morskan asukkaista oli naispuolisia ja 48,8 prosenttia miespuolisia. Alle 18-vuotiaat muodostivat 13,1 prosenttia kaupungin väestöstä, työikäiset 63,6 prosenttia ja eläkeikäiset 23,3 prosenttia väestön keski-iän ollessa 44 vuotta. Vuonna 2019 Krynica Morskassa syntyi kahdeksan lasta.
Aiheesta muualla

Kuvia tai muita tiedostoja aiheesta Krynica Morska Wikimedia Commonsissa
Gmina Miejska Krynica Morska Gdańskin tilastovirasto. (puolaksi)
Kuntivaara

Kuntivaara on Kuusamossa sijaitseva kvartsiittivaara. Se on lähellä valtakunnanrajaa, ja sen korkeus on 481 metriä. Vaaralle kulkee polku, ja siellä on lepopaikka. Laelta on näkymä rajan yli Venäjän puolelle.
Kuntivaara kuuluu soidensuojeluohjelmaan ja on lakisääteinen luonnonsuojelualue.
Siellä on luontodirektiivin I lintuja kaakkuri, laulujoutsen, liro ja pyy sekä yksi salassa pidettävä uhanalainen lintulaji. Luontodirektiivin II lajeja siellä ovat karhu ja lettorikko sekä yksi salassa pidettävä laji.
Kuntivaara etelästä, läheltä Kiviperää kuvattuna.
Kultainen portti

Kiovan kultainen portti.
Kultaisiksi porteiksi, myös Porte Aurea, kutsutaan useita vanhoja, näyttäviä kaupunginportteja, esimerkiksi Kiovan kultainen portti Ukrainassa, Vladimirin kultainen portti Venäjällä ja Pulan Sergiusten riemukaari. Myös umpeenmuurattu kultainen portti Jerusalemin temppelivuorella on tunnettu.
Alun perin nimitystä Porte Aurea käyttivät roomalaiset. Myöhemmin bysanttilaisena aikana nimellä tarkoitettiin Konstantinopolin läntisen kaupunginmuurin aikoinaan suurinta, lähellä muurin Marmaranmeren-puoleista päätä sijainnutta porttia, jonka läpi keisari kulki voitetun taistelun jälkeen. Portin ympärille rakennettiin myöhemmin Jedikulen linnoitus, ja alkuperäinen portti on muurattu umpeen.
Keskiajalla venäläiset suuriruhtinaat rakensivat kaupunkeihinsa näyttäviä kaupunginportteja, joita nimitettiin Bysantin mallin mukaisesti kultaisiksi porteiksi.
Koukomäen tekolampi

| Koukomäen tekolampi |
| --- | --- |
Valtiot:  Suomi
Maakunnat:  Keski-Suomi
Kunnat:  Saarijärvi
Koordinaatit:  62°37′01″N, 25°09′36″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Saarijärven alue (14.61)
Laskujoki:  suo-oja 
Järvinumero:  14.616.1.003
Mittaustietoja
Pinnankorkeus:  alle 165 m  
Pituus:  500 m  
Leveys:  260 m  
Rantaviiva:  0,775 km  
Pinta-ala:  2,155 ha  
Saaria:  2 
 fiKoukomäen tekolampi 
Koukomäen tekolampi  on Keski-Suomessa Saarijärvellä  Kylkiperän lähellä sijaitseva lampi.
Maantietoa

Lampi on 500 metriä pitkä, 260 metriä leveä, ja sen pinta-ala on 2,2 hehtaaria. Lammella on kartan mukaan kaksi saarta.  Sen rantaviivan pituus on 800 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Saarijärven reitin valuma-alueen (14.6) Saarijärven alueella (14.61), jonka Murronjoen alueeseen (14.616) se kuuluu. Lammen vedenpinnan korkeus on alle 165 metriä mpy.
Kuhmon helluntaiseurakunta

| Kuhmon helluntaiseurakunta |
| --- | --- |
Suuntautuminen:  helluntaiherätys
Kirkkokunta:  itsenäinen
Perustettu:  1953
Pastori:  Henry Seilonen
Pääkirkko:  Rajakatu 5 88900 Kuhmo
Aiheesta muualla
Sivusto
Infobox OKNimi-testi OK: 
Kuhmon helluntaiseurakunta on Kuhmossa toimiva helluntaiseurakunta. Seurakunta on perustettu vuonna 1953. Seurakunnan toimitilat sijaitsevat Kuhmon keskustassa Rajakadulla. Seurakunnan pastorina toimii Henry Seilonen.
Seurakunnan toimintamuotoihin kuuluvat jumalanpalvelusten ja Sanan ja rukouksen iltojen lisäksi lapsityö sekä lähetystyö ja kirpputori.
Historia

Helluntailiike saapui Kuhmoon Rauni Karin ja Raija Koskisen kokoustoiminnan kautta vuonna 1951. Myöhemmin alkanutta työtä johtivat erityisesti Weli Pölkki ja Paavo Jääskeläinen Nurmeksesta käsin. Seurakunta järjestäytyi vuonna 1953. Seurakunnan pitkäaikaisena johtajana tuli tunnetuksi kelloseppä Viljo Kunnas.
Kuparimarkka 1949

Suomalainen kuparimarkka vuodelta 1949 on harvinainen markan kolikko vuodelta 1949. Sitä lyötiin ilmeisesti noin 250 tai 260 kappaletta, ja se on markkina-arvoltaan noin 14 000 euroa.
Se on arvokkaimpia markka-aikaisia kolikoita.
Silloinen rahapajan johtaja Peippo Uolevi Helle oli itsekin keräilijä ja muiden keräilijöiden manipuloitavissa. Normaalisti markat lyötiin tuolloin raudasta. Helle teki itse kuparimarkan aihiot. Kuparimarkan lyöminen oli kuitenkin jonkinlainen virkavirhe. Asia johti poliisikuulusteluihin, mutta Helle ei saanut asiasta mitään tuomiota. Rahapajan johtaja menetti kuitenkin virkansa ilmeisesti juuri tämän jupakan seurauksena.
Aiheesta muualla

Suomenmarkat.fi: 1 markka 1949 kuparia
Kuparikäki

| Kuparikäki |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Käkilinnut Cuculiformes
Heimo::  Käet Cuculidae
Alaheimo::  Cuculinae
Tribus::  Cuculini
Suku::  Smaragdikäet Chrysococcyx
Laji::  caprius
Kaksiosainen nimi
 Chrysococcyx caprius  (Boddaert, 1783) 
Katso myös
   Kuparikäki Wikispeciesissä   Kuparikäki Commonsissa 
Infobox OKNimi-testi OKIUCN-testi OK: 
Kuparikäki (Chrysococcyx caprius) on smaragdikäkien sukuun kuuluva lintu, joka elää lähinnä Afrikassa. Kuparikäki on käeksi pienikokoinen, 18–20 senttimetrin pituinen. Lajin linnut syövät hyönteisiä ja toukkia. Kuparikäki munii yleensä yhden munan. Laji on IUCN:n mukaan elinvoimainen.
Aiheesta muualla

Laji.fi: Kuparikäki (Chrysococcyx caprius)
ITIS: Chrysococcyx caprius (englanniksi)